Ants Lauteri tänav

Lauteri tänav on tänav Tallinna Kesklinna linnaosa Maakri ja Sibulaküla asumis.Tallinna tänavanimed. KNAB. Tänav kulgeb Rävala puiesteelt Liivalaia tänavale. 

Lauteri ja Lembitu tänava vahel asub Lembitu park.

Ajalugu

1979. aastal avastati Härjapea jõe piirkonnas, Kaasani kiriku värava juures üsna ulatuslik asulakoht, kui trassi kaevamisel tuli päevavalgele tulease, mis osutus uurimiste käigus ligikaudu 2300 aasta vanuseks. Rootsi ajast kuni 1830. aastateni oli tihedama hoonestusega linnakehandi piiriks Liivalaia tänav.

Alates 1846. aastast kandis A. Lauteri tänav nimesid: Suur-Arehna (saksa keeles Große Arefjewstraße, vene k. Большая Арефьевская ул), Arefjevi, Orechowi, Orehhovi.Ants Lauteri tn, EKI KNAB: Eesti - Eesti Keele Instituut, Eesti kohanimed (vaadatud 04.07.2021) Nimetused tulenesid sealse piirkonna majaomaniku kapten Nikolai Arefjevi nimest. 17. jaanuaril 1923 nimetati tänav Imanta tänavaks.Robert Nerman, Tallinna Juhkentali asumi ajaloost  Aleksander Kivi. Tallinna tänavad. Tallinn: Valgus, 1972. Lk. 40

Tallinna Linna Töörahva Saadikute Nõukogu Täitevkomitee otsusega 13. veebruarist 1976 nimetati Lenini puiesteelt Kingissepa tänavale kulgenud Imanta tänava vanem osa Ants Lauteri järgi Ants Lauteri tänavaks.

Hoonestus
Ants Lauteri tänav 1 ja Rävala puiestee 7 nurgamaja, 1958. aastal ehitatud kuuekorruseline korterelamu, mille keldris Lauteri 1 asus aastatel 1997–2010 restoran Eesti Maja, mida pidas Viido Polikarpus.Laura Raus, Eesti Maja restorani omanik taotleb pankrotti, majandus24.postimees.ee, 9. juuli 2010 
pisi|Endine Tallinna Kergetööstustehnikumi, tänapäeval Estonian Business Schooli hoone Ants Lauteri tänav 3
Ants Lauteri tänav 3 hoone on ehitatud 1956. aastal Nõukogude ajal Tallinna Kergetööstuse Tehnikumi jaoks, praegu paikneb selles hoones Estonian Business School. Lauteri tänav 3 kinnistule kavandab EBS 4500 ruutmeetri suurust juurdeehitust, mis ulatub kuni Lennuki tänavani. Kavandatava Lauteri 3 kinnistu peahooneks saab 30-korruseline kõrghoone, kuhu laieneb ettevõtluskiirendi ja teadusmahukatele iduettevõtetele suunatud 4000-ruutmeetrine büroohotell. Selle kohale rajatakse peamiselt EBS-i õppuritele suunatud 5000-ruutmeetrine majutusblokkEBS ehitab Tallinna kesklinna 30-korruselise kõrghoone, www.err.ee, 10.07.2020.

Ants Lauteri tänav 5 hoone oli Nõukogude ajal Õmblustootmiskoondis Baltika ühiselamu, selles hoones on 1990. aastail paiknenud kindlustusfirma Bico, hilisem ERGO Kindlustus, Lloyds' Registeri Eesti esindus ja muid asutusi.

Ants Lauteri tänav 7 asub 1964. aastal ehitatud viiekorruseline korterelamu.
pisi|Lauteri tänav 7
 Ants Lauteri tänav 7c asub 1964. aastal ehitatud Udo Ivaski ja Paul Härmsoni projekti järgi ehitatud Heliloojate maja, mille eraldi tiivas paikneb Eesti Heliloojate Liit.

 Ants Lauteri tänav 8 asub 1959. aastal ehitatud viiekorruseline korterelamu. Hoones Imanta tänav 8 elas viimased 13 aastat näitleja Ants Lauter. 1974. aastal paigutati hoonele Ants Lauterile mälestustahvel.Ants Lauteri mälestustahvli avamine (1974), Ringvaade "Nõukogude Eesti" nr 14 (1075), 1974
pisi|left|Tallinna linna kaart 1954. aastast 
pisi|Lauteri tänav 8

Viited

Kategooria:Kesklinna linnaosa tänavad